John Lingard

**John Lingard** (1771–1851) var en engelsk katolsk prest og historiker.
## Liv og virke
### Prest
John Lingard, som nedstammet fra rekusanter, fikk etter biskop Richard Challoners anbefaling adgang til å studere i 1782–1793 ved den engelske katolske kolleg i Douai, fortsatte ved Crook Hall og ved St Cuthbert's College. Han ble presteviet i 1795.

Han var i perioden 1794–1811 lærer ved et katolsk presteseminar i nærheten av Durham. Fra 1811 til sin død var fader John Lingard prest ved den katolske kirke i det avsidesliggende Hornby og viet seg mest til studier og historieskriving.

### Historiker
Lingards hovedverk er *A History of England from the First Invasion by the Romans* (8 bind, 1819–1830; 6. utgave i 10 bind med biografi om Lingard av Mark Aloysius Tierney, 1854–1855). Dette verket, som går tilbake til kuppet i 1688, utmerker seg ved grundige kildeundersøkelser og klar, enkel fremstilling, og hadde stor verdi som et uttrykk for et opplyst og strengt ortodoks katolsk syn på Englands historie, særlig under reformasjonstiden.

Lingard ble belønnet for dette av pave Pius VII med verdigheten som doktor i teologi, kirkerett og sivilrett (1821). 

I kirkelige spørsmål angående England ble han ofte konsultert av katolske prelater. Blant Lingards andre verk er en katolsk katekisme, flere mindre religiøse avhandlinger og *The Antiquities of the Anglo-Saxon Church* (1806; 3. sterkt utvidet utgave *The History and Antiquities* et seq., 1845).

På fransk gjorde han seg også gjeldende. Han offentliggjorde en studier som ble publisert i første bind utgitt av aweien *Mémoires de l’Académie des sciences morales et politiques de l’Institut de France*, med tittelen *«En quelle année [[Ann Boleyn|Anne Boulen]], depuis mariée à [[kong Henrik VIII|Henri VIII]], quitta-t-elle la France ?»*

### Salmedikter
Fader John Lingard forfattet også den meget populære katolske humne til Jomfru Maria med tittelen * [[Hail Queen of Heaven, the Ocean Star]]*, som bygde løselig på den middelalderske latinske *plainchant* *[[Ave maris stella]]*. J. Vincent Higginson beskrev den som *«one of the oldest English vernacular hymns commonly found in Catholic hymnals.»*

## Litteratur
* Chinnici, Joseph P. *The English Catholic Enlightenment: John Lingard and the Cisalpine Movement, 1780–1850* (Shepherdstown, West Virginia: Patmos Press, 1980)
* Haile, Martin. [pseud. for Marie Halle] and Edwin Bonney, *Life and Letters of John Lingard, 1771–1851* (1911).
* Hilton, J.A. *A Catholic of the Enlightenment: Essays on Lingard’s Work and Times* (Wigan, England: North West Catholic Historical Society, 1999)
* Hughes, Philip. "John Lingard 1771 - 1851" *History Today* (Apr 1951) 1#4 pp 57–62 online.
* Jones, Edwin. *John Lingard and the Pursuit of Historical Truth* (Brighton, England, and Portland, Oregon: Sussex Academic Press, 2001)
* Phillips, Peter, ed., *Lingard Remembered: Essays to Mark the Sesquicentenary of John Lingard’s Death* (London: Catholic Record Society, 2004)
* Shea, Donald F. *The English Ranke: John Lingard* (New York: Humanities Press, 1969)
* Trappes-Lomax, John. ed., *The Letters of Dr. John Lingard to Mrs. Thomas Lomax (1835–51)* (London: Catholic Record Society, 2000)

## Referanser